《秋日同文馆诗 其二》
宋代·曹辅

平生诗酒兴，缩手少年场。谁敌江河量，争看锦绣章。

论才皆国器，满袖尚天香。欲写弘文士，风流有长康。

作者简介：（1069—1127）宋南剑州沙县人，字载德。哲宗元符三年进士。历秘书省正字。徽宗多微行，辅上疏切谏，编管郴州。在郴六年，怡然不介意。钦宗靖康间，累迁签书枢密院事。未几，免职。金人围汴京，辅与冯澥出使金营，又从徽宗、钦宗留金军中，寻得归。高宗立，仍旧职。